Audi

Η Audi (προφέρεται: [ˈʔaʊ̯dɪ]) είναι γερμανική εταιρεία κατασκευής πολυτελών αυτοκινήτων. Σήμερα είναι θυγατρική μάρκα του Ομίλου Volkswagen, κατά 100% από τις 18 Ιουνίου 2020, ενώ προηγουμένως ήταν κατά 99,64%. Ήδη από την αρχική εξαγορά της, έχει αναλάβει τον ρόλο της πολυτελέστερης εταιρείας μαζικής παραγωγής, μέσα στον Όμιλο. Η έδρα της Audi βρίσκεται στο Ίνγκολσταντ, στη Βαυαρία. Το γερμανικό της σλόγκαν είναι «Vorsprung durch Technik» (Πρόοδος μέσω της τεχνολογίας).

 Το πρώτο αυτοκίνητο Χορχ (Horch) παρήχθη το 1901 στο Τσβίκαου (Zwickau) της Σαξωνίας. Το 1910, ο Χορχ πώλησε την επιχείρηση που είχε ιδρύσει. Άρχισε έπειτα μία νέα επιχείρηση στο Τσβίκαου και συνέχισε να χρησιμοποιεί το εμπορικό σήμα Horch. Οι προηγούμενοι συνεργάτες του τον μήνυσαν για την παράβαση εμπορικών σημάτων και ένα γερμανικό δικαστήριο καθόρισε ότι το εμπορικό σήμα Horch ανήκε στην προηγούμενη επιχείρησή του. Ο Χορχ αναγκάστηκε να αλλάξει το όνομα της επιχείρησης παραγωγής αυτοκινήτων. Η λέξη "horch" μεταφράζεται "να ακούσει", ο Χορχ καθιέρωσε το λατινικό αντίστοιχο του ονόματός του, που είναι η λέξη Audi. Η AUDI έγινε το 1921 η πρώτη Γερμανική εταιρία, η οποία κατασκεύασε αυτοκίνητο με το τιμόνι αριστερά. Το 1932 η AUDI συγχωνεύτηκε με τις Horch, DKW και Wanderer και δημιουργήθηκε νέα εταιρία με το όνομα Auto Union. Η Auto Union, είχε ως σήμα τα τέσσερα δακτυλίδια (σήμα το οποίο χρησιμοποιεί η Audi μέχρι και σήμερα), τα οποία συμβόλιζαν τις τέσσερις εταιρίες (AUDI,HORCH,DKW,WANDERER). Η Auto Union λάνσαρε το AUDI FRONT, το οποίο ήταν το πρώτο ευρωπαικό αυτοκίνητο με εξακύλινδρο κινητήρα και την κίνηση στον εμπρόσθιο άξονα. Μετά τον δεύτερο παγκόσμιο πόλεμο, η Auto Union μετακόμισε στο Ingolstadt. Το 1958 η Daimler-Benz αγόρασε το 87% της Auto Union και το 1959 το 100%. Το 1964 την αγόρασε η VW. Μέχρι τότε, η Auto Union κατασκεύαζε αυτοκίνητα με δίχρονους κινητήρες. Ένα από αυτά ήταν και το DKW F102. Το 1965 η VW βασίστηκε στο DKW F102, το εφοδίασε με τετράχρονο κινητήρα και νέο παρουσιαστικό και έτσι δημιουργήθηκε το F103, το οποίο το πουλούσε ως AUDI. Το 1969 η Auto Union συγχωνεύτηκε με την NSU και δημιουργήθηκε η Audi NSU Auto Union AG. Το πρώτο αυτοκίνητο της νέας εταιρίας ήταν το AUDI 100. Το 1972 ακολούθησε το AUDI 80, στο οποίο βασίστηκε το πρώτο VW PASSAT το 1973. Το 1974 ακολούθησε το AUDI 50, στο οποίο βασίστηκαν τα VW GOLF και VW POLO. Το 1980 γεννήθηκε η μόνιμη τετρακίνηση με κεντρικό διαφορικό (QUATTRO) και παρουσιάστηκε το AUDI QUATTRO, το οποίο γνώρισε τεράστια επιτυχία στα Ράλλυ. Το 1985 οι φίρμες Auto Union και NSU απενεργοποιήθηκαν και η εταιρία ονομάστηκε AUDI AG. Το 1987 παρουσιάστηκε το AUDI 90. Από τις αρχές της δεκαετίας του '90, η AUDI καθιερώθηκε ως premium φίρμα και ισάξιος αντίπαλος των παραδοσιακών πολυτελών φιρμών Mercedes και Bmw. Το 1990 παρουσιάστηκε το AUDI S2. Το 1991 παρουσιάστηκε το AUDI S4, το οποίο βασιζόταν στο AUDI 100. Το 1994 παρουσιάστηκαν τα AUDI A4 και AUDI A6, AUDI S6, AUDI A8 και AUDI RS2. Το 1996 παρουσιάστηκαν τα AUDI A3 και AUDI S8. Το 1997 παρουσιάστηκε το AUDI S4, το οποίο βασιζόταν στο AUDI A4. Το 1998 παρουσιάστηκε το AUDI TT. Το 1999 παρουσιάστηκαν τα AUDI S3, AUDI A2, AUDI RS4. A1,S1 και RS1 A3, S3 και RS3 A4, A4 Allroad, S4 και RS4 A5, S5 και RS5 A6, A6 Allroad, S6 και RS6 A7, S7 και RS7 A8,S8 και RS8 TT , TTS και TTRS Q2, SQ2 Q3, SQ3 και RSQ3 Q5,SQ5 και RSQ5 Q7, SQ7 και RSQ7 Q8, SQ8, RSQ8 R8 Audi 50 Audi 80 Audi 100 Audi 200 Coupe Cabriolet Quattro Sport Quattro S2 RS2 V8 Το λογότυπο της αυτοκινητοβιομηχανίας όπως έχει εξελιχθεί με το πέρασμα του χρόνου. Quattro GmbH Τεχνικά χαρακτηριστικά αυτοκινήτων Audi Αρχειοθετήθηκε 2017-11-13 στο Wayback Machine. Επίσημος ιστότοπος Ιστορία AUDI Ιστορία μοντέλων AUDI, κωδικοί κινητήρων